User:Randver1/Gogoyokoice

Gogoyoko er íslenskt sprotafyrirtæki sem stendur á bavkið netsamfélagið og tónlistarveituna www.gogoyoko.com.

Á gogoyoko.com geta tónlistarmenn og plötuútgáfur komið tónlist sinni á framfæri á alþjóðamarkaði, án milliliða. Tónlistaráhugamenn geta keypt tónlist beint frá listamönnum sjálfum, sem og plötuútgáfum, og hlustað á tónlist án greiðslu. . Síðan er janframt vettvangur samskipta milli notenda og listamanna, sem líkja má við samfélagsvefi á borð við MySpace og Facebook.

Höfuðstöðvar Gogoyoko hafa frá frá því fyrirtækið var stofnað verið í Árbæjarhverfi í Reykjavík, en starfsemi þess fer einnig fram í Þýskalandi, Noregi og á Indlandi.

Gogoyoko.com fór í gang á netinu í lokuðu prufunar-umhverfi (Alpha test) þann 15. nóvember 2008. Stefnt er á opnun síðunnar fyrir almenningi í mars 2009.

Bakgrunnur Gogoyoko
Gogoyoko var stofnað í Nóvember 2007 af tónlistarmönnunum Hauki Magnússyni og Pétri Einarssyni, sem vildu búa til nýjan vettvang fyrir sig og aðra tónlistarmenn til koma tónlist sinni á framfæri á alþjóðavettvangi - og hafa jafnframt tekjur af verkum sínum. Reynir Harðarson, einn stofnenda CCP, er janframt einn af stofnendum Gogoyoko og situr í stjórn fyrirtækisins.

Samkvæmt heimasíðu Gogoyoko var það reynsla stofnendanna af því að selja tónlist sína og koma henni á framfæri á alþjóðavettvangi, þar sem milliliðir tóku stóran hluti af kökunni og stjórn listamannanna á eigin verkum var lítil sem engin, sem varð til þess að þeir settu Gogoyoko á laggirnar.

Sérstaða Gogoyoko
Í viðtali á Visir.is segir Eldar Ástþórsson talsmaður Gogoyoko að aðstandendur síðunnar ætli sér að koma fram með nýjar hugmyndir um hvernig tónlist er seld og dreifð á netinu. Í greininni kemur fram að Gogoyoko muni sameina eiginleika vefsíðna eins og Last Fm, Itunes og Myspace, en einnig bjóða upp á nýja eiginleika.

"Það er mjög hörð samkeppni í þessu en enginn er að gera það sama og við. Við gerum okkur grein fyrir sérstöðu okkar og erum fullir sjálfstrausts. Við verðum að koma með eitthvað nýtt sem gagnast bæði neytendum og tónlistarfólki. Við gætum alveg eins gleymt þessu ef við gerðum það ekki."

Á Gogoyoko geta listamenn og rétthafar tónlistar ákveðið verð á lögum og plötum og fylgst með sölunni í rauntíma. Þeir fá einnig hluta af þeim auglýsingatekjum sem skapast á Gogoyoko, í samræmi við spilun á verkum sínum.

Samkvæmt heimasíðu Gogoyoko er gert ráð fyrir að listamenn og rétthafar tónlistar fái 40% af auglýsingatekjum og "byltingarkenndan" skerf af sölu tónlistar - þar sem hægt er að stunda milliliðalaus viðskipi og engin söluþóknun tekin, aðeins þjónustu- og færslugjöld ("transaction fees").

Ralph Simon, stjórnarformaður Mobilium Advisory Group og stofnandi útgáfufyrirtækjanna Zomba group and Jive Records, hefur verið áhugasamur um þróun og hugmyndafræði Gogoyoko. Eftir heimsókn sína til Reykjavík á You're in Control ráðstefnuna í október 2008 lýsti hann yfir hrifningu sinni á síðunni í grein sinni 'Hot Topics in Iceland at You Are in Control Conference' fyrir vefrit MIDEM ráðstefnunnar.

Góðgerðarmál
Góðgerðarmál eru hluti af hugmyndafræði Gogoyoko og renna 10% af auglýsingatekjum fyrirtækisins til alþjóðlegra samtaka sem vinna á sviði góðgerðar- og umhverfismála. Notendur og listamenn eru jafnframt hvattir til að láta gott af sér leiða, listamenn geta gefið 10% sölu tónlistar sinnar til málefnis að eigin vali.

Nafnið?
Ekkert er sagt til um það á heimasíðu Gogoyoko hvaðan nafn síðunnar og fyrirtækisins kemur.

Höfundar greinarinnar 'Gogoyokio - Fair play in music' velta því fyrir sér hvort nafnið sé sótt til Yoko Ono, ekkju John Lennons, sem átti sinn þátt í endalokum Bítlana og að með ljóðrænum hætti sé verið sé að vísa til endaloka tónlistariðnaðarins eins og við þekkjum hann í dag, og þar með nýja byrjun?

Í viðtali við Markaðinn, sérblað Fréttablaðsins, segir Haukur Magnússon einn stofnenda Gogoyoko, að nafnið sé ekki vísun í ákveðna persónu og að "nafnið hafi marga vinkla". "Í fyrsta lagi er mjög hressandi að skrifa það á lyklaborð, með sínum fjóru o-um. Það hefur vísun í gógó-gelluna og hvatningarorðin GOGO - að framkvæma sjálfur í staðinn fyrir að sitja úti í horni og væla." Hvað tenginguna við Yoko Ono varðar segir Haukur; "Það er náttúrulega mjög músíkalskt. Yoko er táknmynd skemmtilegra hluta, eins og friðar og góðgerðarstarfsemi..."

Tenglar
Heimasíða Gogoyoko.com Blogg starfsmanna Gogoyoko Gogoyoko kynningarmyndband á Vimeo Nátturan.is, 'Gogoyko - sanngjörn viðskipti með tónlist' Visir.is, 'Ný hugsun í sölu tónlistar á netinu' Iceland Music Export, Útflutningsráð Ísalnds 'Gogoyoko ready to Gogo' AllScandinavian.com, 'Gogoyko - Fair play in music'